Чэмпіянат Эўропы па футболе 2024 году

**[[Чэмпіянат Эўропы па футболе]] 2024 году** — 17-ы чэмпіянат сярод нацыянальных зборных Эўропы, які ладзіўся УЭФА. Турнір адбыўся на 10 стадыёнах у 10 гарадах Нямеччыны з 14 чэрвеня па 14 ліпеня 2024 году. Зборная Італія абараняла свой тытул, пасьля таго, як папярэдні раз апэнінцы перамаглі зборную Ангельшчыны паводле сэрыі пэнальці. Чэмпіёнам гэтым разам стала зборная Гішпаніі, якая ў фінальным матчы перамагла зборную Ангельшчыны.

Гэта быў ўжо трэці раз, калі спаборніцтва ладзіліся ў Нямеччыне, а таксама другі раз пасьля ўзьяднаньня Нямеччыны ў 1990 годзе. Гэтак першынство 1988 году ладзілася ў ФРН, а на чэмпіянаце Эўропы 2020 году некалькі матчаў гуляліся ў Мюнхэне на Альянц-Арэне. З гэтым чэмпіянатам турнір вярнуўся да звычайнага чатырохгадовага цыклю, пасьля таго, як чэмпіянат Эўропы 2020 году быў затрыманы да 2021 году праз пандэмію каранавірусу.

## Выбары гаспадара
8 сакавіка 2017 году УЭФА абвесьціла, што толькі дзьве краіны, Нямеччына і Турэччына, заявілі да 3 сакавіка 2017 году аб сваім намеры прыняць у сябе турнір. Краіна-гаспадар была абраная 27 верасьня 2018 году ў швайцарскім Ньёне. Да таго Нямеччына плянавала паўнавартасна прыняць чэмпіянат Эўропы 2020 году.

Выканаўчы камітэт УЭФА прагаласаваў за гаспадара падчас таемнага галасаваньня, пры гэтым дзеля вызначэньня гаспадара наўпрост патрабавалася толькі большасьць галасоў. У выпадку роўнасьці галасоў прэзыдэнт УЭФА аддаваў бы вырашальны голас. З 20 сябраў камітэту два зь іх ня мелі права голасу, а адзін адсутнічаў, у выніку чаго засталося сямнаццаць сябраў з правам голасу.

## Стадыёны
Нямеччына мела шырокі выбар стадыёнаў, якія адпавядалі патрабаванням УЭФА да мінімальнай умяшчальнасьці на 30 тысяч заўзятараў дзеля матчаў чэмпіянату Эўропы.

Зь дзесяці аб’ектаў, абраных для Эўра-2024, дзевяць выкарыстоўваліся дзеля чэмпіянату сьвету 2006 году. Да ліку гарадоў, дзе ладзіліся спаборніцтва сусьветнага турніру, адносяцца Бэрлін, Дортмунд, Мюнхэн, Кёльн, Штутгарт, Гамбург, Ляйпцыг, Франкфурт-на-Майне і Гельзэнкірхэн. Дусэльдорф, які не прыцягваўся да матчаў у 2006 годзе, але раней тут ладзіліся матчы чэмпіянату сьвету 1974 году і чэмпіянату Эўропы 1988 году. Аднак, і наадварот, такія гарады, як то Гановэр, Нюрнбэрг і Кайзэрсьляўтэрн, якія прымалі матчы ў 2006 годзе, ня будуць ладзіць у сябе матчы першынства. Мюнхэн таксама быў горадам-арганізатарам шматнацыянальнага турніру чэмпіянату Эўропы 2020 году. Гэты горад ладзіў чатыры матчы таго першынства, пры гэтым тры з гэтых гульняў прайшлі з удзел зборнай Нямеччыны.

Сярод гарадоў бракавала Брэмэна і Мёнхэнглядбаху. Турнір ахапіў усе асноўныя рэгіёны Нямеччыны, але найбольш прадстаўнічым на Эўра-2024 была зямля Паўночны Райн — Вэстфалія, дзе месьцяцца чатыры зь дзесяці стадыёнаў турніру ў Дортмундзе, Дусэльдорфе, Гельзэнкірхене і Кёльне.

## Склады

Максымальны склад камандаў быў павялічаны з 23 гульца да 26 гульцоў. Каманды мусілі надаць сьпіс, які зьмяшчае мінімум 23 гульцы і ня больш за 26 гульцоў да скрайняга тэрміну 7 чэрвеня.

## Групавы этап
На групавым этапе каманды падзеленыя на 6 групаў па 4 каманды. У 1/16 фіналу трапілі па дзьве найлепшыя каманды з кожнай групы, а таксама чатыры найлепшыя з камандаў, якія занялі трэція месцы. Лёсаваньне групавога этапу адбылося 2 сьнежня 2023 году ў Гамбургу.

### Група A

### Група B

### Група C

### Група D

### Група E

### Група F

## Плэй-оф

:¹ — матч завершыўся ў сэрыі пэнальці
:² — матч завершыўся ў дадатковы час

### 1/8 фіналу

### 1/4 фіналу

### 1/2 фіналу

### Фінал

## Крыніцы

## Вонкавыя спасылкі
* Афіцыйны сайт.


Катэгорыя:2024 год у футболе